Source: http://docplayer.fi/10335504-Tyotuomioistuin-tuomio-nro-156-kunta-alan-koulutettu-hoitohenkilosto-koho-ry-suullinen-valmistelu-7-10-2014.html
Timestamp: 2018-09-24 22:07:33+00:00
Document Index: 9741540

Matched Legal Cases: ['TUOMIOISTUIN ', 'TUOMIOISTUIN ', 'TUOMIOISTUIN ', 'TUOMIOISTUIN ', 'tuomioistuin ', 'kko ', 'kko ', 'tuomioistuin ', 'tuomioistuin ']

TYÖTUOMIOISTUIN TUOMIO Nro 156. Kunta-alan koulutettu Hoitohenkilöstö KoHo ry. Suullinen valmistelu - PDF
TYÖTUOMIOISTUIN TUOMIO Nro 156. Kunta-alan koulutettu Hoitohenkilöstö KoHo ry. Suullinen valmistelu
Download "TYÖTUOMIOISTUIN TUOMIO Nro 156. Kunta-alan koulutettu Hoitohenkilöstö KoHo ry. Suullinen valmistelu 7.10.2014."
1 TYÖTUOMIOISTUIN TUOMIO Nro 156 Antopäivä Diaarinro R 118/14 KANTAJA VASTAAJA KUULTAVA ASIA Kunnallinen työmarkkinalaitos Kunta-alan koulutettu Hoitohenkilöstö KoHo ry Tehy ry Työrauhavelvollisuuden rikkominen ASIAN KÄSITTELY TYÖTAISTELUTOIMENPITEET Suullinen valmistelu Tehy ry:n puheenjohtaja Rauno Vesivalo on Varsinais-Suomen sairaanhoitopiirin johtaja Olli-Pekka Lehtoselle maanantaina lähettämällään sähköpostiviestillä ilmoittanut, että Tehy ry asettaa hakukiellon Varsinais-Suomen sairaanhoitopiiriin alkaen maanantaina Ilmoituksen mukaan hakukielto on voimassa toistaiseksi. Työnantaja vastaanotti samana päivänä postitse ilmoituksen Tehy ry:n asettamasta hakukiellosta. Tehy ry:n internetsivuillaan julkaiseman diasarjan mukaan hakukiellosta on päättänyt Tehy ry:n hallitus Tehy ry:n valtuuston valtuuttamana. Hakukielto on alkanut maanantaina ja sen on määrä kestää toistaiseksi. Hakukielto jatkuu edelleen suullisen valmistelun ajankohtana. Hakukiellon tarkoituksena on estää Tehy ry:n jäseniä hakeutumasta Varsinais-Suomen sairaanhoitopiirin avoimiin työsuhteisiin ja virkoihin. Tehy ry on julkisissa tiedotteissaan todennut hakukiellon kattavan kaikki Varsinais-Suomen sairaanhoitopiirin ulkoisessa haussa olevat vakituiset toimet ja virat sekä sijaisuudet. Tehy ry:n mukaan työtaistelu kohdistuu hoitotyön johtamiseen kohdistuvaan organisaatiomuutokseen. Kunnallinen työmarkkinalaitos on lähettänyt Tehy ry:lle valvontailmoituksen, jossa on todettu, että kyseessä on laiton työtaistelutoimenpide. Järjestö on velvoitettu ryhtymään toimenpiteisiin työtaistelun estämiseksi. Kunta-alan koulutettu Hoitohenkilöstö KoHo ry ei ole ryhtynyt toimenpiteisiin työrauhan palauttamiseksi. Kunta-alan koulutettu Hoitohenkilöstö KoHo ry on helmikuussa 2014 perustettu kunta-alan neuvotteleva pääsopijajärjestö, johon mm. Tehy ry kuuluu. KVTES allekirjoituspöytäkirjan mukaan Tehy ry on hyväksynyt ko. virka- ja työehtosopimuksen paitsi omasta puolestaan myös SuPer ry:n kanssa perustettavan pääsopijajärjestön lukuun. KoHo ry on työehtosopimuslain 4 :ssä tarkoitettu työehtosopimukseen osallinen yhdistys.
2 2 KANNE Vaatimukset Perusteet Asian tausta Kunnallinen työmarkkinalaitos on vaatinut, että työtuomioistuin - tuomitsee Tehy ry:n maksamaan Kunnalliselle työmarkkinalaitokselle työehtosopimuslain 9 :n nojalla hyvityssakkoa työehtosopimuslain 8 :n mukaisen työrauhavelvollisuuden rikkomisesta, - tuomitsee Kunta-alan koulutettu Hoitohenkilöstö KoHo ry:n maksamaan Kunnalliselle työmarkkinalaitokselle työehtosopimuslain 9 :n nojalla hyvityssakkoa työehtosopimuslain 8 :n mukaisen valvontavelvollisuuden laiminlyönnistä, ja - velvoittaa Tehy ry:n ja Kunta-alan koulutettu Hoitohenkilöstö KoHo ry:n yhteisvastuullisesti korvaamaan Kunnallisen työmarkkinalaitoksen oikeudenkäyntikulut eurolla laillisine korkoineen. Varsinais-Suomen sairaanhoitopiirissä on meneillään hallintokeskuksen sisäisiin kehittämistoimintoihin kohdistuva organisaatiomuutos, jossa neljä erillistä aiemmin johtajaylilääkärin ja hallintoylihoitajan alaisuudessa ollutta kehittämistoimintoihin liittyvää yksikköä on henkilöstöhallinnollisesti koottu yhteen yhteiseen kehittämispalvelut-yksikköön. Samalla on lakkautettu yksi sairaanhoitopiirin johtajan alainen erillinen kehittämisyksikkö. Varsinais- Suomen sairaanhoito piirin hallitus teki päätöksen hallintokeskuksen uudelleenjärjestelystä Muutos ei koske potilashoitoa antavia yksiköitä tai hoitotyön johtamista eikä muutoksella näin ollen ole vaikutusta hoitotyötä tekevän henkilöstön asemaan. Hakukielto vaikeuttaa työnantajan toimintaa merkittävästi estäen tarvittavan ammattitaitoisen terveydenhuollon henkilöstön hakeutumisen työnantajan palvelukseen. Hakukiellon alkamishetkellä työnantajalla oli avoinna 76 avoinna olevaa tointa tai virkaa, joista suurin osa oli hoitohenkilöstön tehtäviä. Kyse on mittavasta työtaistelutoimenpiteestä ottaen huomioon mm. sairaanhoitopiirin laajuus, erikoissairaanhoidon asema alueella sekä vapaana olevien vakanssien määrä. Kohdistuminen virka- ja työehtosopimukseen Järjestöjen vastuu KVTES I luvun 5 mukaan työnantajalla on oikeus ottaa ja erottaa työntekijä sekä johtaa ja valvoa työntekoa. Tehy ry:n asettama työtaistelu kohdistuu ko. määräykseen. Tehy ry on julkisissa tiedotteissaan perustellut hakukieltoa koulutetun hoitohenkilöstön johtamiseen kohdennetulla uudistuksella. Järjestö on vaatinut, että työnantaja peruu päätöksensä koulutetun hoitohenkilöstön ylimmän johtajan asemasta ja toimivallasta. Ryhtymällä työtaisteluun Tehy ry pyrkii painostamaan työnantajaa tämän tavoitteen saavuttamiseksi. Tehy ry ei ole ryhtynyt työrauhan palauttamiseksi mihinkään toimenpiteisiin ja on siten rikkonut työehtosopimuslaista johtuvaa työrauhavelvollisuuttaan.
3 Hyvityssakon määrä VASTAUS 3 KoHo ry:n alayhdistyksenä Tehy ry:n on täytynyt tiedottaa aikomuksistaan suoraan pääsopijajärjestölle. Lisäksi Tehy ry on tiedottanut hakukiellosta näyttävästi julkisuudessa eri foorumeilla. Laki ei edellytä valvontailmoituksen lähettämistä ja järjestöillä on selonottovelvollisuus alayhdistystensä toimista. Valvontailmoitus on lähetetty Tehy ry:n puheenjohtaja Rauno Vesivalolle, joka on tiiviisti yhteydessä KoHo ry:n hallintoelimiin. Työtaistelu on siten tullut KoHo ry:n tietoon samaan aikaan kun Tehy ry on siitä tiedottanut ja joka tapauksessa viimeistään silloin kun haastehakemus on annettu KoHo ry:lle tiedoksi. KoHo ry:n on täytynyt tietää, että hakukielto on työnantajan työnjohto-oikeuteen kohdistuva laiton työtaistelu. KoHo ry:n olisi tullut hakukiellon tiedoksi saatuaan ryhtyä tehokkaisiin toimenpiteisiin alayhdistyksensä laittoman työtaistelun estämiseksi. KoHo ry ei ole ryhtynyt asiassa toimenpiteisiin ja on siten laiminlyönyt työehtosopimuslaista johtuvan valvontavelvollisuutensa. Määrättävän hyvityssakon tulee olla tuntuva ottaen huomioon se, että järjestöt ovat toteuttaneet työtaistelun, vaikka niiden on täytynyt tietää sen olevan laiton. Vastaus kannevaatimuksiin Perusteet Tehy ry ja Kunta-alan koulutettu hoitohenkilöstö KoHo ry ovat yhteisessä vastauksessaan myöntäneet, että Tehy ry on rikkonut työrauhavelvollisuutensa. Kunta-alan koulutettu hoitohenkilöstö KoHo ry on kiistänyt laiminlyöneensä valvontavelvollisuutensa ja vaatinut, että Kunnallinen työmarkkinalaitos velvoitetaan korvaamaan sen oikeudenkäyntikulut eurolla laillisine korkoineen. Valvontavelvollisuuden laiminlyönti KoHo ry ei ole tehnyt päätöksiä Varsinais-Suomen sairaanhoitopiiriä koskevaan hakukieltoon liittyen, vaan kysymys on ollut Tehy ry:n itsenäisesti päättämistä toimista. Tehy ry:n päätöstä hakukiellon toimeenpanemisesta ei ole millään tavalla käsitelty KoHo ry:n piirissä, eikä KoHo ry:n voida katsoa olleen valvontavelvollisuuden synnyttävällä tavalla tietoinen Tehy ry:n päätöksistä. Kunnallinen työmarkkinalaitos ei ole myöskään missään vaiheessa pyytänyt KoHo ry:tä ryhtymään toimenpiteisiin valvontavelvollisuutensa täyttämiseksi tai muutenkaan ollut asiassa yhteydessä KoHo ry:hyn. On poikkeuksellista, että valvontailmoitusta ei lähetetä. Tämä osoittaa, että Kunnallinen työmarkkinalaitos on mieltänyt, ettei KoHo ry:n ole tarpeen ryhtyä asiassa toimenpiteisiin. Koska KoHo ry:n ei ole voitu edellyttää ryhtyvän toimenpiteisiin valvontavelvollisuuden täyttämiseksi, valvontavelvollisuutta ei voida myöskään katsoa rikotun. Mahdollisten hyvityssakkojen määrä Hakukiellosta ei ole aiheutunut vahinkoa työnantajalle. Kantaja on ilmoittanut, että sairaanhoitopiirillä on ollut hakukiellon alkamishetkellä avoinna 76 tointa tai virkaa. Kantaja ei kuitenkaan ole edes väittänyt, että yksikään näistä toimista tai viroista olisi jäänyt hakukiellon vuoksi täyttämättä. Muutenkaan kantaja ei ole väittänyt saati osoittanut sairaanhoitopiirin joutuneen ryhtymään mihinkään toimiin hakukiellon vuoksi. Tehy ry:n maksettavaksi
4 TODISTELU 4 mahdollisesti tuomittavan hyvityssakon tulee olla suhteessa työtuomioistuimen aiempaan linjaan ja näin ollen huomattavasti pienempi kuin euroa. KoHo ry:n osalta asiassa on perusteita jättää hyvityssakko kokonaan tuomitsematta tai ainakin tuomita se hyvin alhaisella euromäärällä. Kunnallinen työmarkkinalaitos ei ole ollut missään vaiheessa yhteydessä KoHo ry:hyn eikä KoHo ry:llä ole muutenkaan ollut mitään tekemistä hakukiellon kanssa tai edes tietoisuutta koko asiasta. Näin ollen KoHo ry:n syyllisyyden määrän ei voida katsoa olevan merkittävä. Mahdollisen hyvityssakon tulee syyllisyyden määrän ja vahingon suuruuden perusteella olla huomattavasti pienempi kuin euroa. Kantajan kirjalliset todisteet 1. Tehy ry:n ilmoitukset hakukiellosta internet-sivuilla ja Helsingin Sanomissa (2 kpl) 2. KT:n valvontailmoitus Vastaajan kirjalliset todisteet 1. KT:n valvontailmoitus Tehy ry:n Jukka Maarianvaaran vastaus valvontailmoitukseen TYÖTUOMIOISTUIMEN RATKAISU Perustelut Työtaistelutoimenpiteet ja kohdistuminen työehtosopimukseen Järjestöjen vastuu Tehy ry on edellä kerrotuin tavoin toimeenpannut alkaen Varsinais-Suomen sairaanhoitopiirin ulkoisessa haussa olevia vakituisia toimia ja virkoja sekä sijaisuuksia koskevan hakukiellon. Hakukiellon voimassa ollessa Tehy ry:n jäsenet eivät hae kyseisiä tehtäviä. Hakukielto on ollut voimassa vielä työtuomioistuimessa järjestetyn suullisen valmistelun ajankohtana Hakukiellon avulla on pyritty painostamaan työnantajaa hoitotyön johtamisen organisaatiomuutosta koskevassa asiassa sekä perumaan päätös koulutetun hoitohenkilöstön ylimmän johtajan aseman ja toimivallan alasajosta. Hakukielto on siten työtaistelutoimenpiteenä kohdistunut virka- ja työehtosopimuksen työnjohto-oikeutta koskevaan määräykseen. Vastauksessa on myönnetty, että Tehy ry on rikkonut työrauhavelvollisuutensa. Kunta-alan koulutettu Hoitohenkilöstö KoHo ry on kiistänyt olleensa valvontavelvollisuuden synnyttävällä tavalla tietoinen Tehy ry:n hakukieltoa koskevista päätöksistä. Valvontailmoitus on lähetetty Tehy ry:n puheenjohtaja Rauno Vesivalolle, jonka kautta tiedon täytynyt kulkeutua KoHo ry:n hallintoelimiin. Hakukieltoa on käsitelty laajasti mediassa. KoHo ry on myöntänyt, ettei se ole ryhtynyt mihinkään toimenpiteisiin työrauhan palauttamiseksi edes sen jälkeen, kun asia on tullut vireille työtuomioistuimessa. KoHo ry on näin ollen laiminlyönyt työehtosopimuslain mukaisen valvontavelvollisuutensa. Asian arvioinnissa ei ole merkitystä sillä, ettei Kunnallinen työmarkkinalaitos ole lähettänyt KoHo ry:lle erillistä valvontailmoitusta.
5 5 Hyvityssakko Oikeudenkäyntikulut Tuomiolauselma Asiassa ei ole tullut esille seikkoja, jotka antaisivat aihetta arvioida hyvityssakon määrää tavallisesta menettelystä poiketen. Tuomittavien hyvityssakkojen määrissä on otettu huomioon työtaistelun laajuus sekä muut työehtosopimuslain 10 :ssä mainitut seikat. Tehy ry ja Kunta-alan koulutettu Hoitohenkilöstö KoHo ry ovat työtuomioistuimesta annetun lain 33 a :n nojalla velvollisia yhteisvastuullisesti korvaamaan Kunnallisen työmarkkinalaitoksen oikeudenkäyntikulut. Oikeudenkäyntikuluvaatimusta euroa on paljoksuttu siltä osin kuin asian valmisteluun on käytetty yli neljä tuntia. Kunnallisen työmarkkinalaitoksen asiamiehen laskun mukaan asian valmisteluun ja haastehakemuksen laatimiseen on käytetty yhteensä kahdeksan tuntia. Ottaen huomioon asian laatu ja sen hoitamisen vaatimat välttämättömät toimenpiteet työtuomioistuin pitää Kunnallisen työmarkkinalaitoksen oikeudenkäyntikuluvaatimusta määrältään kohtuullisena. Työtuomioistuin tuomitsee työehtosopimuslain 8, 9 ja 10 :n nojalla Tehy ry:n maksamaan Kunnalliselle työmarkkinalaitokselle hyvityssakkoa työrauhavelvollisuuden rikkomisesta euroa ja Kunta-alan koulutettu Hoitohenkilöstö KoHo ry:n maksamaan Kunnalliselle työmarkkinalaitokselle hyvityssakkoa valvontavelvollisuuden laiminlyömisestä euroa. Tehy ry ja Kunta-alan koulutettu Hoitohenkilöstö KoHo ry velvoitetaan yhteisvastuullisesti korvaamaan Kunnallisen työmarkkinalaitoksen oikeudenkäyntikulut eurolla, mille määrälle on maksettava viivästyskorkoa korkolain 4 :n 1 momentissa tarkoitetun korkokannan mukaan kuukauden kuluttua tuomion antopäivästä lukien. Presidentti Jorma Saloheimo Asian ratkaisemiseen ovat osallistuneet Saloheimo puheenjohtajana sekä Kröger, Äimälä, Nyyssölä, Lehto ja Reinamo jäseninä. Esittelijä on ollut Pöllänen. Tuomio on yksimielinen.